Ισχύει ο Νόμος της Έλξης;
2025-10-05 11:00 - 13:00 (Europe/Athens) | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου επιστρέφει και μας προσκαλεί στην επόμενη συνάντηση που θα πραγματοποιηθεί την Κυριακή, 05/10/2025, στις 11:00 π.μ. στο Κιμωλία Cafe-Bar (Mπουκογιάννη 4 – Αγρίνιο) για να ανταλλάξουμε απόψεις πάνω στο πολυδιαφημιζόμενο θέμα του κινήματος της Νέας Εποχής σχετικά με το νόμο της έλξης. Τί είναι ο νόμος της έλξης;

Πράγματι λειτουργεί;

Τί επιδιώκουμε να έλκουμε πραγματικά;

Υπάρχει σύνδεση μεταξύ της φιλοσοφίας και του νόμου της έλξης; Εισηγητής: Κωνσταντίνος Σαμψών Σας περιμένουμε – Είσοδος ελεύθερη!

Οικοσοφία: Η Γέφυρα ανάμεσα στη Φιλοσοφία και την Οικολογία
2025-10-05 11:00 - 13:00
Με αφορμή την Οικολογική Γιορτή Καρδίτσας, το Φιλοσοφικό Καφενείο Καρδίτσας μας προσκαλεί, την Κυριακή 5 Οκτωβρίου 2025, στις 11:00πμ., στο δημιουργικό εργαστήρι “Fine Style Productions” (Οδός Μπιζανίου 50, Καρδίτσα), σε μια ιδιαίτερη συνάντηση διαλόγου και στοχασμού. Θα παρουσιάσουμε την έννοια της Οικοσοφίας, ως βαθύτερη θεώρηση που ξεπερνά τον περιβαλλοντικό ακτιβισμό και ενώνει τη φιλοσοφία με τη δράση υπέρ της φύσης. Πώς μπορούμε να ξαναδούμε τον άνθρωπο όχι ως «κυρίαρχο», αλλά ως μέλος της Γης, με ευθύνη απέναντι στο όλον;

Πώς η κοινωνική οικοσοφία μπορεί να γίνει δύναμη αποκατάστασης της ισορροπίας ανθρώπου – φύσης;

Πώς μπορούμε να μετατρέψουμε τον στοχασμό σε πράξη;Ελάτε να μοιραστούμε ιδέες, εμπνεύσεις και προβληματισμούς σ’ ένα ανοιχτό Φιλοσοφικό Καφενείο. Γιατί η Γη δεν είναι «ιδιοκτησία» μας, αλλά κοινό μας σπίτι. Εισήγηση: Ζωή Βαϊοπούλου Είσοδος Ελεύθερη!

Η Νοσταλγία του Πετάγματος της Ψυχής
2025-10-11 18:00 - 20:00
Στο πλαίσιο των δράσεων της Αφυπνιστικής Εκπαίδευσης σας προσκαλούμε στην ομιλία του Ψυχιάτρου-Ψυχοθεραπευτή, Ιδρυτή της Κίνησης «ΦΩΣ ΣΕ ΔΡΑΣΗ» και Συγγραφέα, κ. Γιάννη Αυγουστάτου, στη Σχολή Αγάπης Εαυτού (Κολοκοτρώνη 52, Αθήνα), όπου θα εξεταστεί η σχέση μυθολογίας και ψυχολογίας και θα διερευνηθεί η νοσταλγία του πετάγματος της ψυχής. – Τι σημαίνει «νοσταλγία»;– Είναι η βαθιά μνήμη της ψυχής για το Φως και την αληθινή της πατρίδα. Το πραγματικό πέταγμα είναι το άνοιγμα της ψυχής προς το Φως. Κι αυτό το ταξίδι είναι ο δρόμος της αυτογνωσίας. “Αγαπητές φίλες και φίλοι,θα ήθελα να φανταστείτε τον Δαίδαλο και τον Ίκαρο, πάνω στα τείχη της Κρήτης, με τα αυτοσχέδια φτερά δεμένα στους ώμους τους. Ένας πατέρας κι ένας γιος. Μπροστά τους απλώνεται το πέλαγος, πίσω τους ο Λαβύρινθος, και πάνω τους ο ήλιος.Σας ρωτώ: Ποιος από εμάς δεν έχει νιώσει κάποτε τη νοσταλγία να απελευθερωθεί, να πετάξει, να φύγει από τα δεσμά της καθημερινότητας, να αγγίξει κάτι ανώτερο, κάτι αληθινό;Αυτή είναι η καρδιά του μύθου του Δαίδαλου και του Ίκαρου. Κι αυτή είναι και η καρδιά του βιβλίου μου “Το Πέταγμα του Δαίδαλου”. Το προσεχές Σάββατο 11 Οκτωβρίου 2025, στις 18:00, θα σας μιλήσω για το ταξίδι «από τη Μυθολογία στην Ψυχολογία» και θα αναζητήσουμε μαζί τη νοσταλγία της ψυχής για το πέταγμα.Σας περιμένω,Γιάννης Αυγουστάτος“ Είσοδος ελεύθερη!

Πώς γνωρίζω ότι γνωρίζω;
2025-10-12 12:00 - 14:00 | Κόρινθος, Πυλαρινού 111
Το Φιλοσοφικό Καφενείο Κορίνθου μας προσκαλεί την Κυριακή 12/10/2025, στις 12:00 μμ. στο Bistrot Cafe (Πυλαρινού 111 – Κόρινθος), με θέμα συζήτησης: «Πώς γνωρίζω ότι γνωρίζω;» : Μπορώ να απαντήσω στην ερώτηση αυτή, μέσα από αυτά που είδα, που άκουσα;

Οι αισθήσεις μπορούν να γίνουν εργαλείο για την αναζήτηση της γνώσης;

Μπορώ να απαντήσω στην ερώτηση αυτή μέσα από το βίωμα των συναισθημάτων;

Μπορεί το βίωμα αυτό να γίνει εργαλείο για την γνώση;

Μπορώ πω ότι γνωρίζω μέσα από αυτά που έμαθα, που διανοητικά κατάλαβα;

Μπορούν όλα αυτά μαζί ή το καθένα ξεχωριστά να οδηγήσει στην αληθινή γνώση;

Είναι η αλήθεια και η γνώση συνταξιδιώτες σε ένα αέναο ταξίδι ή είναι το ίδιο το ταξίδι;Και σε ένα ταξίδι με ανατροπές και εμπόδιο πως καταφέρνω να πω πως γνωρίζω ότι γνωρίζω; Σας περιμένουμε να αναρωτηθούμε και να μοιραστούμε τις επιγνώσεις μας – Είσοδος ελεύθερη! Εισηγητές: Λένα Αθανασούλη και Χρήστος Παπαδάς

Workshop Γιόγκα & Διαλογισμού
2025-10-18 10:00 - 13:00
Στο πλαίσιο δράσης του Δρομικού Φωτός σας προσκαλούμε σε ένα μοναδικό δια ζώσης Workshop Γιόγκα & Διαλογισμού, όπου θα έχετε την ευκαιρία να χαλαρώσετε, να συνδεθείτε βαθύτερα με τον εαυτό σας και να γεμίσετε ενέργεια. Τι θα περιλαμβάνει: Ακολουθίες yoga για ευλυγισία, ενδυνάμωση και ισορροπία

Αναπνευστικές τεχνικές για χαλάρωση & ενέργεια

Διαλογισμό για εσωτερική γαλήνη και επικέντρωση

Χρόνο για μοίρασμα και σύνδεση με την ομάδαΑνοιχτό σε όλα τα επίπεδα – δεν χρειάζεται προηγούμενη εμπειρία. Εκπαιδεύτρια: Βένια Λυμπέρη Ημερομηνία: 18/10/2025Ώρα: 10:00 -13:00Τοποθεσία: Πολυχώρος Shantom – Τριπόλεως 35A, Χαλάνδρι 152 31Συμμετοχή: 30€ (για τα Μέλη της Κίνησης «ΦΩΣ ΣΕ ΔΡΑΣΗ»: 20€) Κάντε τώρα την κράτησή σας – μέσω email ή τηλεφωνικά: venia.liberi@gmail.com6936816812 Σας περιμένουμε!

Η Γαλήνη μέσα από τη Συνειδητή Δράση
2025-10-18 20:00 - 21:00
Το Αφυπνιστικό Ραδιόφωνο επιστρέφει δυναμικά το Σάββατο 18/10/2025, στις 20:00, με τη νέα εκπομπή «ΦΩΣ στο Μικρόφωνο». Θέμα: «Η Γαλήνη μέσα από τη Συνειδητή Δράση»Μια εκπομπή αφιερωμένη στη γαλήνη που γεννιέται όταν η δράση μας πηγάζει από επίγνωση και εσωτερική σύνδεση!Αφήνουμε τη μουσική, τον λόγο και το Φως να μας εμπνεύσουν και να μας οδηγήσουν… Συντονιστείτε και ακούστε μας ζωντανά: https://www.fossedrasi.gr/draseis/afypnistiko-radiofono/ Επιμέλεια – παρουσίαση: Βένια Λυμπέρη

Παρουσίαση βιβλίου - «Το Πέταγμα του Δαίδαλου» του Γιάννη Γ. Αυγουστάτου
2025-10-19 18:00 - 20:00 | Εταιρείας Ελλήνων Λογοτεχνών, Γεωργίου Γενναδίου 8, Αθήνα
Ο γνωστός Ψυχίατρος-Ψυχοθεραπευτής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Δρ Ιωάννης Γ. Αυγουστάτος, παρουσιάζει το νέο του βιβλίο «Το Πέταγμα του Δαίδαλου – Μυθιστορηματικός Οδηγός Αυτογνωσίας», την Κυριακή 19 Οκτωβρίου 2025, στις 18:00, στην ιστορική αίθουσα της Εταιρείας Ελλήνων Λογοτεχνών (Γεωργίου Γενναδίου 8, Αθήνα). Μέσα από τη συμβολική ιστορία του ήρωα Δαίδαλου, ενός πετυχημένου αλλά εσωτερικά χαμένου ανθρώπου, ο συγγραφέας διερευνά τα υπαρξιακά αδιέξοδα του σύγχρονου ανθρώπου και προτείνει μια διαφορετική προοπτική: την επιστροφή στον αυθεντικό Εαυτό και τη συνειδητή ζωή. Ένα έργο που συνδυάζει τη δύναμη του μύθου με τη φιλοσοφία και την ψυχολογία, οδηγώντας τον αναγνώστη σε ένα συναρπαστικό ταξίδι αυτογνωσίας και εσωτερικής μεταμόρφωσης – ένα βιβλίο που καλεί όσους τολμούν να ξεδιπλώσουν τα φτερά της ψυχής τους και να πετάξουν πάνω από τον εγωικό λαβύρινθο των ψευδαισθήσεων. Θα μιλήσουν για το βιβλίο:– Ιωάννης Αυγουστάτος, συγγραφέας– Γιώργος Λαθύρης, νομικός, φιλόλογος και συγγραφέας– Γιάννης Ανδριανάτος, εκπαιδευτής ρητορικής και διαλεκτικής– Ματίνα Φουρτούνη, χειρουργός οφθαλμίατρος Θα ακολουθήσει συζήτηση με το κοινό.Μετά την παρουσίαση, ο συγγραφέας θα υπογράψει αντίτυπα. Η είσοδος είναι ελεύθερηΕλάτε να μοιραστούμε μαζί αυτή τη μοναδική εμπειρία!

Πίστη ή Λογική;
2025-10-25 10:00 - 12:00
Η έκτη συνάντηση του Διαδικτυακού Φιλοσοφικού Καφενείου, που συνδιοργανώνουν η Κίνηση Πνευματικού Ακτιβισμού «ΦΩΣ ΣΕ ΔΡΑΣΗ» και η Unity in Philia, θα πραγματοποιηθεί το Σάββατο 25 Οκτωβρίου 2025, (10:00πμ ώρα Ελλάδας και 06:00μμ ώρα Αυστραλίας), με θέμα συζήτησης: «Πίστη ή Λογική;». Πολύ συχνά ακούμε για την περίφημη σύγκρουση ανάμεσα σε επιστήμη και θρησκεία, μία προβληματική που πάει αρκετά πίσω στον χρόνο και πιο συγκεκριμένα στη μεγάλη συζήτηση του Δυτικού Μεσαίωνα – και όχι μόνο – για τις σχέσεις πίστης και λογικής. Ιδού μερικά από τα ερωτήματα που θα διερευνήσουμε: Εχθροί κι αντίπαλοι;

Παντελώς ξένοι ή φίλα προσκείμενοι;

Βίοι ασύμβατοι, συμπληρωματικοί ή παράλληλοι; Οι εισηγητές μας θα είναι, από την Αθήνα ο Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Ιωάννης Αυγουστάτος, ενώ από το Σίδνεϊ ο Θεολόγος, διδάκτωρ της Κοινωνιολογίας της Θρησκείας του Παντείου Πανεπιστημίου και διδάκτωρ Θρησκειολογίας του Πανεπιστημίου του Σίδνεϊ, Δρ Βασίλης Αδραχτάς. Μετά τις εισηγήσεις θα γίνει συζήτηση με τους συμμετέχοντες. Η συμμετοχή είναι δωρεάν και όσοι ενδιαφέρεστε μπορείτε να δηλώσετε συμμετοχή, συμπληρώνοντας τα στοιχεία σας στην Φόρμα Συμμετοχής που ακολουθεί, ώστε να λάβετε με email, αμέσως μετά την επιβεβαίωση της συμμετοχής σας – μια ημέρα νωρίτερα (δηλαδή στις 24/10/2025) – το ΖΟΟΜ link της online συνάτησης:

Όνομα

Επώνυμο

Τηλέφωνο επικοινωνίας:

Email επικοινωνίας

Πόλη και χώρα διαμονής

Συναίνεση

Συναινώ στη χρήση των στοιχείων μου για λόγους επικοινωνίας από την Κίνηση "ΦΩΣ ΣΕ ΔΡΑΣΗ".

Καταχώρηση αιτήματος

Εξόρμηση στην Πάρνηθα
2025-11-01 09:00 - 16:00
Το ΔΡΟΜΙΚΟ ΦΩΣ καλωσορίζει το Φθινόπωρο και όλους τους φίλους, με μια υπέροχη πεζοπορία στην πανέμορφη Πάρνηθα! Ελάτε να βιώσουμε την θεραπευτική γαλήνη, τα χρώματα και τις μεθυστικές ευωδιές της φθινοπωρινής φύσης, να απολαύσουμε τον καθαρό αέρα και να πάρουμε οξυγόνο αναπνέοντας συνειδητά! Να ασκηθούμε και να έρθουμε σε αρμονία με τη φύση και τον εαυτό μας, εξερευνώντας τον πυρήνα του Εθνικού Δρυμού του πανέμορφου και πολύπαθου όρους μας, σε δασικό μονοπάτι που θα μας οδηγήσει σε μια μοναδικής ομορφιάς τοποθεσία! Το πρόγραμμα περιλαμβάνει κυκλική διαδρομή σε μαγευτική δασική περιοχή που ξεκινά από το εκκλησάκι της Αγίας Τριάδος του Αυλώνα. Μετά από πεζοπορία και στάση σε ιδανικό ξέφωτο στο δάσος για δραστηριότητες ευεξίας και γνώσης διαρκείας περίπου 4 ωρών, επιστρέφουμε στα αυτοκίνητα και ολοκληρώνουμε τη δράση μας με γεύμα σε ταβερνάκι της περιοχής. Στην ομάδα μας καλλιεργούμε την περιβαλλοντική ευαισθητοποίηση και την σύνδεση με τη φύση, μέσα από βιωματικές και συνειδητές δράσεις! Πότε: Σάββατο 1 Νοεμβρίου 2025Πού: Πάρνηθα, Αυλώνας, Μεγάλη Βρύση (https://maps.app.goo.gl/AJq3sSFSDc5b4s4s9)Πώς: Με δικά μας μεταφορικά μέσαΏρα Συνάντησης: 9.00 π,μ.Ώρα Τερματισμού: 4.00 μ.μ. Διάρκεια Πεζοπορίας: 4 ώρες περίπου μαζί με τις στάσεις και τις δραστηριότητες του προγράμματος. Βαθμός Δυσκολίας: Α+ / κατάλληλη για όσους/ες διαθέτουν καλή φυσική κατάσταση. Εξοπλισμός: Πεζοπορικά Μποτάκια ή αθλητικά παπούτσια (όχι πάνινα)

Σακίδιο πλάτης

Μπουφάν (Fleece ή φούτερ)

Aδιάβροχο ή αντιανεμικό

Νερό & φρούτα, ξηρούς καρπούς, παστέλι ή μπάρα δημητριακών για ενέργεια

Μικρή πετσέτα ή στρωματάκι για τις ασκήσεις συνειδητής αναπνοήςΚόστος Συμμετοχής: 15,00€Για τα εγγεγραμμένα Μέλη της Κίνησης «ΦΩΣ ΣΕ ΔΡΑΣΗ»: 10,00€ Στο παραπάνω κόστος περιλαμβάνεται: Σχεδιασμός, οργάνωση και υλοποίηση της δράσης

Ασκήσεις συνειδητής αναπνοής και ευεξίας

Ανάλυση βοτάνων και διατροφής του φθινοπώρου

Έμπειρος συνοδός πεζοπορίαςΣτο παραπάνω κόστος ΔΕΝ περιλαμβάνεται: Η μεταφορά

Το γεύμα στην ταβέρνα (προαιρετικό)Για κρατήσεις θέσεων στείλτε email έως και 30/10/2025 στο: dromikofos@gmail.com Σας περιμένουμε! Ο καθένας συμμετέχει με ατομική του ευθύνη. Σε περίπτωση κακοκαιρίας, η εκδρομή θα αναβληθεί.

Μανόλης Αναγνωστάκης: 100 χρόνια από τη γέννησή του
2025-11-02 10:30 - 12:30
Το Φιλοσοφικό Καφενείο Θεσσαλονίκης μας προσκαλεί με χαρά σε έναν μοναδικό περίπατο στα χνάρια του ποιητή Μανόλη Αναγνωστάκη, που έζησε και συνέγραψε στην πόλη μας, με την ευκαιρία των 100 χρόνων από τη γέννησή του, την Κυριακή 02/11/2025, στις 10:30 π.μ. στην πλατεία Ροτόντας (ανατολικά του μνημείου, προς τη μεριά δηλαδή της Φιλοσοφικής Σχολής) για να μοιραστούμε σκηνές από τη ζωή του ποιητή στην πόλη μας με τον προσωπικό φίλο του, κ. Μιλτιάδη Πολυβίου. Το Φιλοσοφικό Καφενείο Θεσσαλονίκης συμμετέχει με την εκδήλωση αυτή στο «Έτος Μ. Αναγνωστάκη» και τιμά τη μνήμη και την προσφορά του σπουδαίου για τα ελληνικά γράμματα ποιητή. Η συμμετοχή είναι ελεύθερη, αλλά θα τηρηθεί σειρά προτεραιότητας (20 άτομα), γι’ αυτό παρακαλούμε να δηλώσετε συμμετοχή στο email: scholeiok@gmail.com, γράφοντας το όνομά σας και τον αριθμό τηλεφώνου σας. Για την επιβεβαίωση της συμμετοχής σας θα λάβετε απαντητικό email. Σε περίπτωση ακύρωσης της εκδήλωσης λόγω εξαιρετικής ανάγκης, θα ενημερωθείτε εγκαίρως. Εισηγητής: Μιλτιάδης Πολυβίου

Μεταμορφωτικός Ακτιβισμός: Από τη φιλανθρωπία στο χτίσιμο της Ευτοπίας
2025-11-02 11:00 - 13:00
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 2 Νοεμβρίου 2025, στις 11:00 πμ., στο Βιβλιοπωλείο Έναστρον (Σόλωνος 101, Αθήνα). Το θέμα θα είναι «Μεταμορφωτικός Ακτιβισμός: Από τη φιλανθρωπία στο χτίσιμο της Ευτοπίας»:Ο εθελοντισμός, στη συμβατική του εκδοχή, θεωρείται μια πράξη καλοσύνης: βοηθώ τον άστεγο, ταΐζω τον πεινασμένο, φυτεύω δέντρα. Όλα αυτά είναι όμορφα και αναγκαία, όμως μένουν στην επιφάνεια του προβλήματος. Γιατί δεν αλλάζουν το σύστημα που παράγει αστέγους, πείνα και ερημώσεις. Εδώ λοιπόν εισέρχεται ο εθελοντισμός ως μεταμορφωτική δράση — εκείνος που δεν ανακουφίζει απλώς τα συμπτώματα, αλλά θεραπεύει ριζικά την αιτία. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και Συγγραφέας. Σας περιμένουμε με χαρά να φιλοσοφήσουμε!

Η Τέχνη του Διαλόγου
2025-11-02 11:00 - 13:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου μας προσκαλεί στην επόμενη συνάντηση που θα πραγματοποιηθεί την Κυριακή, 02/11/2025, στις 11:00 π.μ., στο Κιμωλία Cafe-Bar (Mπουκογιάννη 4, Αγρίνιο). Θα συζητήσουμε για το διάλογο ως τρόπου εποικοδομητικής επικοινωνίας στις ανθρώπινες σχέσεις, αλλά και ως τέχνης του φιλοσοφείν στη ζωή μας. Σας περιμένουμε – Είσοδος ελεύθερη! Εισηγητές: Έλενα Τριανταφυλλίδη και Χρήστος Ζερβόπουλος

«Η Διδασκαλία του Δον Χουάν» του Κάρλος Καστανιέδα
2025-11-08 19:00 - 20:00
«Αφυπνιστικές Σελίδες» * Νέα σειρά εκπομπών από το Wake Up Radio, το Αφυπνιστικό Ραδιόφωνο της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ» – για όσους νιώθουν ότι τα βιβλία δεν τα διαβάζουμε για να μάθουμε, αλλά τα διαβάζουμε για να θυμηθούμε. Στην πρώτη εκπομπή ανοίγουμε ένα βιβλίο-σταθμό για την πνευματική λογοτεχνία του 20ού αιώνα: «Η Διδασκαλία του Δον Χουάν» του Κάρλος Καστανιέδα. Ένα βιβλίο που δεν σε διδάσκει – σε σπρώχνει στο Άγνωστο και σε καλεί να πεθάνεις για να γεννηθείς… αλλιώς. Αν νιώθεις το κάλεσμα… μπες στη ροή! Άκουσε την εκπομπή ΖΩΝΤΑΝΑ το Σάββατο 08/11/2025, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια – παρουσίαση: Ελευθερία Ρούσσου * Η ραδιοφωνική εκπομπή «Αφυπνιστικές Σελίδες» είναι ένα μονοπάτι, που συνομιλεί με βιβλία-φλόγες, από διάφορες πνευματικές παραδόσεις. Κάθε βιβλίο, με κάθε φράση του, αφήνει ίχνη στο μονοπάτι κι εμείς απλώς τ’ ακολουθούμε με εμπιστοσύνη. «Δεν διαβάζουμε για να μάθουμε – διαβάζουμε για να θυμηθούμε.» Σε κάθε εκπομπή, θ’ ανοίγουμε μαζί ένα βιβλίο – όχι για ανάλυση – αλλά για ενθύμηση. Ενθύμηση της ψυχής, της ουσίας και του άρρητου που μας συνδέει. Η εκπομπή απευθύνεται σε όσους νιώθουν την εσωτερική ανάγκη να θυμηθούν το αληθινό που ήδη είναι μέσα τους.

Η Συνείδηση στην Πολιτική
2025-11-09 11:00 - 13:00 | Fine Style Productions, Μπιζανίου 50, Καρδίτσα
Τα τελευταία χρόνια η ποιότητα ζωής της κοινωνίας μας αναμφισβήτητα βρίσκεται σε κάθετη πτώση. Σπάνια βλέπουμε δίπλα μας ανθρώπους να χαμογελούν. Σε μια εποχή όπου οι αποφάσεις λαμβάνονται βιαστικά και η πολιτική συχνά εκτελεί εντολές χωρίς εσωτερικό στοχασμό, το Φιλοσοφικό Καφενείο Καρδίτσας ανοίγει τον διάλογο για το πιο καίριο ερώτημα της εποχής μας: – Ποιος κυβερνά πραγματικά; Ο άνθρωπος ή η ασυνειδησία του; Την Κυριακή 9 Νοεμβρίου 2025 και ώρα 11:00 πμ. στο εργαστήρι “Fine Style Productions” (Οδός Μπιζανίου 50, Καρδίτσα), σας προσκαλούμε μέσα από μια ιστορική αναδρομή να διερευνήσουμε πώς η απουσία συνείδησης οδηγεί την πολιτική σε παρακμή, και πώς η αφύπνιση του πολίτη μπορεί να αναγεννήσει το δημόσιο ήθος. Μια συζήτηση στοχασμού και συμμετοχής, για όσους πιστεύουν πως η πολιτική αρχίζει από μέσα μας, από την εσωτερική πολιτεία και καθρεφτίζεται γύρω μας… Είσοδος ελεύθερη! Εισήγηση: Ζωή Βαϊοπούλου “Η πολιτική χωρίς συνείδηση παράγει φόβο,η συνείδηση χωρίς πολιτική μένει ανενεργή.Όταν όμως ενωθούν, τότε ο άνθρωπος γίνεται πολίτης και η κοινωνία ανθίζει.

Ανάμεσα στο σκοτάδι και το φως, ο άνθρωπος καλείται να θυμηθεί τη συνείδησή του.Εκεί όπου η πολιτική ξαναγίνεται πράξη ευθύνης, και ο πολίτης – φορέας φωτός.”

Το Νόημα της Συγχώρεσης
2025-11-09 12:00 - 14:00 | Κόρινθος, Πυλαρινού 111
Το Φιλοσοφικό Καφενείο Κορίνθου μας προσκαλεί την Κυριακή 09/11/2025, στις 12:00 μμ. στο Bistrot Cafe (Πυλαρινού 111 – Κόρινθος), με θέμα συζήτησης: «Το νόημα της Συγχώρεσης». Το θέμα αυτό θα μπορούσε άραγε να αναχθεί και σε νόημα ζωής;Όταν επιδιώκουμε την απελευθέρωση από τα δυσάρεστα συναισθήματα;Όταν επιδιώκουμε την ευθυγράμμιση του σωματικού, νοητικού και συναισθηματικού μας κέντρου;Όταν επιδιώκουμε την αυτογνωσία του εαυτού μας για να προσδιορίσουμε το ποιοι είμαστε; Αν τελικά η επιδίωξη μας είναι η ολοκλήρωση μας, μήπως μέσα από την αληθινή συγχώρεση επιτρέπουμε σε αυτό να συμβεί; Πόσο εύκολη όμως είναι η συγχώρεση;Πόσο επιτρέπουμε στην ύπαρξή μας, να αφεθεί, να εμπιστευτεί, να συγχωρέσει; Σας περιμένουμε να μοιραστούμε τους προβληματισμούς μας, τις σκέψεις και τις επιγνώσεις μας – Είσοδος ελεύθερη! Εισηγητές: Λένα Αθανασούλη και Χρήστος Παπαδάς

Μπορούμε να μιλάμε για το τέλος των Θρησκειών;
2025-11-15 10:00 - 12:00
Η έβδομη και τελευταία συνάντηση του Διαδικτυακού Φιλοσοφικού Καφενείου για το 2025, που συνδιοργανώνουν η Κίνηση Πνευματικού Ακτιβισμού «ΦΩΣ ΣΕ ΔΡΑΣΗ» και η Unity in Philia, θα πραγματοποιηθεί το Σάββατο 15 Νοεμβρίου 2025, (10:00πμ ώρα Ελλάδας και 07:00μμ ώρα Αυστραλίας), με θέμα συζήτησης: «Μπορούμε να μιλάμε για το τέλος των Θρησκειών;». Τους τελευταίους δύο αιώνες, φιλοσοφούντες και κοινωνικοί στοχαστές προέβλεπαν το τέλος της θρησκείας υπό το πρίσμα και υπό το βάρος του φαινομένου της εκκοσμίκευσης. Άραγε επαληθεύτηκαν; Διαψεύστηκαν; Ή μήπως η πραγματικότητα είναι πολύ πιο σύνθετη; Φαίνεται ότι, με τον έναν ή τον άλλο τρόπο, ισχύουν όλα. Η παραδοσιακή θρησκευτικότητα έχει υποχωρήσει αισθητά, νέες μορφές θρησκευτικότητας έχουν αναδυθεί, ενώ η εξατομίκευση των πνευματικών βιωμάτων κάνει τη θεμελιώδη εμπειρία της θρησκείας κάτι δύσκολο να αποτυπωθεί με ακρίβεια. Η συζήτηση έχει σκοπό να προβληματοποιήσει εκ νέου τις ανωτέρω σκέψεις εισάγοντας στην προσέγγιση του θέματος όρους όπως ιεροφάνεια, πνευματικότητα, αυτοσυνείδηση, αυτοπραγμάτωση, ιερότητα και μυστική εμπειρία. Οι εισηγητές μας θα είναι, από την Αθήνα ο Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Ιωάννης Αυγουστάτος, ενώ από το Σίδνεϊ ο Θεολόγος, διδάκτωρ της Κοινωνιολογίας της Θρησκείας του Παντείου Πανεπιστημίου και διδάκτωρ Θρησκειολογίας του Πανεπιστημίου του Σίδνεϊ, Δρ Βασίλης Αδραχτάς. Μετά τις εισηγήσεις θα γίνει συζήτηση με τους συμμετέχοντες. Η συμμετοχή είναι δωρεάν και όσοι ενδιαφέρεστε μπορείτε να δηλώσετε συμμετοχή, συμπληρώνοντας τα στοιχεία σας στην Φόρμα Συμμετοχής που ακολουθεί, ώστε να λάβετε με email, αμέσως μετά την επιβεβαίωση της συμμετοχής σας – μια ημέρα νωρίτερα (δηλαδή στις 14/11/2025) – το ΖΟΟΜ link της online συνάτησης:

Όνομα

Επώνυμο

Τηλέφωνο επικοινωνίας:

Email επικοινωνίας

Πόλη και χώρα διαμονής

Συναίνεση

Συναινώ στη χρήση των στοιχείων μου για λόγους επικοινωνίας από την Κίνηση "ΦΩΣ ΣΕ ΔΡΑΣΗ".

Καταχώρηση αιτήματος

Επίσκεψη και Ξενάγηση στο Takis Foundation
2025-11-15 11:00 - 13:00
Το Εικαστικό Φως μας προσκαλεί σε μια ιδιαίτερη επίσκεψη και ξενάγηση στο Takis Foundation, το Σάββατο 15 Νοεμβρίου 2025, στις 11:00 το πρωί. Κατά τη διάρκεια της επίσκεψής μας θα γνωρίσουμε από κοντά το έργο του γλύπτη Takis, ενός από τους σημαντικότερους Έλληνες καλλιτέχνες με διεθνή αναγνώριση. Ο Takis υπήρξε πρωτοπόρος στη σύνδεση της τέχνης με την επιστήμη και την ενέργεια, δημιουργώντας εμβληματικά κινητικά γλυπτά που “συνομιλούν” με το φως, τον ήχο και το μαγνητισμό. Το έργο του εκτίθεται σε σημαντικά μουσεία και δημόσιους χώρους ανά τον κόσμο, από το Παρίσι και τη Νέα Υόρκη μέχρι το Λονδίνο και την Αθήνα. Η ξενάγησή μας στο Ίδρυμα θα μας δώσει την ευκαιρία να ανακαλύψουμε το πάθος, την έμπνευση και την ελευθερία που χαρακτηρίζουν την τέχνη του. Σημείο συνάντησης: Takis Foundation (Δερβενακίων τέρμα, Γεροβουνό , Καματερό, Αθήνα)Ώρα προσέλευσης: 10:45 π.μ.Έναρξη ξενάγησης: 11:00 π.μ.Κόστος συμμετοχής: 8€ (περιλαμβάνει είσοδο και ξενάγηση από το προσωπικό του Ιδρύματος). Δήλωση συμμετοχής στο email μας: eikastikofos@gmail.com, έως 10/11/2025. * Παρακαλώ ενημερώστε μας σε περίπτωση που δεν διαθέτετε αυτοκίνητο και σε ποια περιοχή είστε, καθώς επίσης και αν έχετε κενές θέσεις στο αυτοκίνητο που θα μπορούσαν να εξυπηρετήσουν άτομα που δεν διαθέτουν, με μοίρασμα των εξόδων μεταφοράς. Για όσους το επιθυμούν, η ομάδα μας μετά το τέλος της επίσκεψης και ξενάγησης θα γευματίσει σε ταβερνάκι της περιοχής. Σας περιμένουμε με χαρά να μοιραστούμε μαζί αυτή την ξεχωριστή εμπειρία!

Το Εσωτερικό Ταξίδι
2025-11-16 19:00 - 20:00
«ΕΣΩΤΕΡΙΚΗ ΟΡΑΣΗ»: Ενδοσκοπικές καταδύσεις και… Υπερβατικές πτήσεις… Η μηνιαία εκπομπή «ΕΣΩΤΕΡΙΚΗ ΟΡΑΣΗ», του Wake Up Radio, του Αφυπνιστικού Ραδιόφωνου της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», με την Ματίνα Φουρτούνη, επιστρέφει δυναμικά την Κυριακή 16 Νοεμβρίου 2025, στις 19:00, με θέμα: «Το Εσωτερικό Ταξίδι»! Το ταξίδι είναι συνώνυμο της ζωής. Δηλώνει την ατέρμονη αναζήτηση που ξεκινά κάθε άνθρωπος και την πορεία που διαγράφει, προκειμένου να κατανοήσει τον εαυτό του και να συλλάβει το νόημα και το σκοπό τής Ύπαρξής του. – Τζότζεφ Κάμπελ Το πνευματικό ταξίδι είναι ένα ταξίδι αυτογνωσίας, εξερεύνησης και ανάπτυξης του εσωτερικού μας κόσμου. Είναι μια προσωπική, μοναχική εμπειρία και χρειάζεται γενναιότητα, υπευθυνότητα και αγάπη προς τον εαυτό. Παράλληλα, απαιτείται προσπάθεια να απελευθερωθούμε από τις προκαταλήψεις, τα στερεότυπα και την ενοχή, με μοναδικό σκοπό να πλησιάσουμε όλο και πιο κοντά τον πυρήνα του εαυτού μας. Άκουσε την εκπομπή ΖΩΝΤΑΝΑ την Κυριακή 16/11/2025, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια – παρουσίαση: Ματίνα Φουρτούνη

Αυτοπαρατήρηση και Αυτοενθύμηση
2025-11-22 20:00 - 21:00
Η μηνιαία εκπομπή «ΦΩΣ στο Μικρόφωνο», του Wake Up Radio, του Αφυπνιστικού Ραδιόφωνου της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», με την Βένια Λυμπέρη, παρουσιάζει το Σάββατο 22 Νοεμβρίου 2025, στις 20:00, το θέμα: «Αυτοπαρατήρηση και Αυτοενθύμηση»: Οι δύο πυλώνες της εσωτερικής εργασίας. Τι σημαίνει «παρατηρώ τον εαυτό μου»;

Πώς μπορώ να θυμάμαι τον Εαυτό μέσα στη ροή της ημέρας; Η εκπομπή είναι αφιερωμένη στη γνώση του εαυτού και την πνευματική αφύπνιση.Απευθύνεται σε όσους αναζητούν τη συνειδητότητα στην καθημερινή ζωή. Ακούστε μας ζωντανά:https://www.fossedrasi.gr/draseis/afypnistiko-radiofono/#live

Ιατρική Τέχνη και Φιλοσοφία
2025-11-29 18:00 - 19:30
Η μηνιαία εκπομπή «Αφυπνιστική Αρμονία», του Wake Up Radio, του Αφυπνιστικού Ραδιόφωνου της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», με την Ελένη Κυριακοπούλου, επιστρέφει δυναμικά το Σάββατο 29 Νοεμβρίου 2025, στις 18:00, με θέμα: «Ιατρική Τέχνη και Φιλοσοφία». «Όπου η τέχνη της ιατρικής αγαπιέται, εκεί υπάρχει και αγάπη για τον άνθρωπο»ΙΠΠΟΚΡΑΤΗΣ «Ο ιατρός χρειάζεται την γνώση της φιλοσοφίας τόσο κατά την έναρξη των ιατρικών του σπουδών, όσο και κατά την άσκηση της ιατρικής αργότερα. Κατ΄ ουσία ο ιατρός θα πρέπει να είναι φιλόσοφος»ΓΑΛΗΝΟΣ «Κάθε ιατρός και κάθε επιδέξιος τεχνίτης κάνει τα πάντα χάρη του ΌΛΟΥ, κατευθύνοντας τις προσπάθειές του στο κοινό καλό»ΠΛΑΤΩΝ Η Ιατρική Τέχνη και η σχέση της με την Φιλοσοφία παρουσιάζεται από την Αφυπνιστική Αρμονία. Η Αφυπνιστική Αρμονία (Wake Up Harmony), είναι μια σειρά μηνιαίων εκπομπών που μας ταξιδεύουν στον μαγικό κόσμο της μουσικής και της αρμονίας.Της μουσικής ως ενέργεια που δονεί, ενώνει, αφυπνίζει.Της αρμονίας ως συστατικό του σύμπαντος κόσμου.Στην αέναη αναζήτηση του Ωραίου της ψυχής μας. Επιμέλεια – παρουσίαση: Ελένη Κυριακοπούλου Άκουσε την εκπομπή ΖΩΝΤΑΝΑ το Σάββατο 29/11/2025, στις 18:00, εδώ: https://www.fossedrasi.gr/draseis/afypnistiko-radiofono/#live

Ο Κόσμος πέρα από τις Αισθήσεις
2025-12-07 11:00 - 13:00
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 7 Δεκεμβρίου 2025, στις 11:00 πμ., στο Βιβλιοπωλείο Έναστρον (Σόλωνος 101, Αθήνα).Το θέμα συζήτησης θα είναι «Ο Κόσμος πέρα από τις Αισθήσεις»: Η ανθρώπινη εμπειρία του κόσμου είναι θεμελιωδώς συνδεδεμένη με τις αισθήσεις μας. Από την αφή και την όραση, μέχρι την ακοή και την όσφρηση. Οι αισθήσεις αποτελούν το βασικό μας μέσο πρόσβασης στην πραγματικότητα. Αλλά είναι αυτή η πραγματικότητα και όλη η αλήθεια; Ή υπάρχει κάτι πέρα από τις αισθήσεις μας που μπορεί να γνωσθεί;Το ερώτημα αυτό δεν είναι απλώς επιστημονικό ή γνωσιολογικό – είναι βαθύτατα φιλοσοφικό με σημαντικές ψυχολογικές συνέπειες. Αφορά τη φύση της γνώσης, της αντίληψης και τελικά της ύπαρξής μας. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και Συγγραφέας, και θα ακολουθήσει συζήτηση με τους συμμετέχοντες. Στο πλαίσιο της συγκεκριμένης δράσης, διοργανώνεται Χριστουγεννιάτικο Bazaar, ώστε να μας δοθεί η δυνατότητα να στηρίξουμε έμπρακτα το έργο της Κίνησης «ΦΩΣ ΣΕ ΔΡΑΣΗ», αγοράζοντας όμορφα δώρα για τα αγαπημένα μας πρόσωπα! Σας περιμένουμε με χαρά να φιλοσοφήσουμε!

Η Σχέση των Φύλων στη Σύγχρονη Κοινωνία
2025-12-07 11:00 - 13:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου μας προσκαλεί στην επόμενη συνάντηση, που θα πραγματοποιηθεί την Κυριακή, 07/12/2025, στις 11:00 π.μ., στο Κιμωλία Cafe-Bar (Mπουκογιάννη 4, Αγρίνιο). Θα συζητήσουμε για τη σχέση των φύλων στη σύγχρονη κοινωνία και θα παρουσιάσουμε τα χαρακτηριστικά της σχέσης αυτής κατά την πορεία της στο χρόνο, τους ρόλους που παίζουμε, τις μάσκες που φοράμε και πώς τελικά μπορούμε να αξιοποιήσουμε τη σχέση αυτή ως σκαλοπάτι Αυτογνωσίας. Σας περιμένουμε – Είσοδος ελεύθερη! Εισηγητής: Χρήστος Ζερβόπουλος

Workshop Γιόγκα & Διαλογισμού
2025-12-13 10:00 - 12:00
Στο πλαίσιο δράσης του Δρομικού Φωτός σας προσκαλούμε σε ένα μοναδικό δια ζώσης Workshop Γιόγκα & Διαλογισμού, όπου θα έχετε την ευκαιρία να χαλαρώσετε, να συνδεθείτε βαθύτερα με τον εαυτό σας και να γεμίσετε ενέργεια. Μια υπέροχη δίωρη εμπειρία γιόγκα, αναπνευστικών τεχνικών και διαλογισμού, για ευεξία και ισορροπία σώματος νου και πνεύματος. Ανοιχτό σε όλα τα επίπεδα – δεν χρειάζεται προηγούμενη εμπειρία. Εκπαιδεύτρια: Βένια Λυμπέρη Ημερομηνία: 13/12/2025Ώρα: 10:00 -12:00Τοποθεσία: TRAX – Επτανήσου 2, Καλλιθέα, 2ος όροφος (100 μ. από τον ΗΣΑΠ Καλλιθέας)Συμμετοχή: 20€ (για τα Μέλη της Κίνησης «ΦΩΣ ΣΕ ΔΡΑΣΗ»: 15€) Περιορισμένες Θέσεις – Κάντε τώρα την κράτησή σας, μέσω email ή τηλεφωνικά: venia.liberi@gmail.com6936816812 Ελάτε να μοιραστούμε ενέργεια, χαλάρωση και εσωτερική αρμονία σε έναν ζεστό και φιλόξενο χώρο, σας περιμένουμε!

Πολίτης τον 21ο αι.: Η αξία του ψηφιακού αλφαβητισμού για τον πολίτη της εποχής μας
2025-12-13 18:00 - 20:00 | Bazaari cafe, Φιλικής Εταιρείας 43, Θεσσαλονίκη, Greece
Το Φιλοσοφικό Καφενείο Θεσσαλονίκης μας προσκαλεί το Σάββατο 13/12/2025, στις 6:00 μ.μ. στο Bazaari cafe (Φιλικής εταιρείας 43, Θεσσαλονίκη, 300 μ. από τη στάση του μετρό “Συντριβάνι”) για να φιλοσοφήσουμε όλοι μαζί και να μοιραστούμε τις σκέψεις μας – Θέμα συζήτησης: «Πολίτης τον 21ο αι.: Η αξία του ψηφιακού αλφαβητισμού για τον πολίτη της εποχής μας». Στον σύγχρονο ψηφιακό μας κόσμο η πολιτειότητα γίνεται «ψηφιακή» και αναφέρεται στη στάση και τη συμπεριφορά του ατόμου ως υπεύθυνου, κριτικά σκεπτόμενου και ενεργού πολίτη στον ψηφιακό κόσμο. Ωστόσο, αρκετοί πολίτες δεν γνωρίζουν καλά: · πώς να προστατεύσουν κωδικούς,· πώς λειτουργεί η ψηφιακή τους ταυτότητα,· πού πηγαίνουν τα προσωπικά τους δεδομένα,· πώς να ανταποκρίνονται στις υπηρεσίες του gov.gr Η πολιτεία, ωστόσο, δεν προβαίνει σε επαρκείς ενέργειες για τον ψηφιακό γραμματισμό των πολιτών. Εμείς, ως ενεργοί πολίτες, θα προχωρήσουμε σε έναν ψηφιακό ακτιβισμό, για να μπούμε όλο και περισσότεροι ισότιμα στην ψηφιακή μας εποχή, ή θα συνεχίσουμε πεισματικά να αρνούμαστε την εμπλοκή μας στις τεχνολογικές εξελίξεις της εποχής μας; Εισηγήτρια: Χριστίνα ΚούρφαληΕίσοδος ελεύθερη – Σας περιμένουμε!

«Το Μονοπάτι του Πολεμιστή» του Lucas Estrella Schultz
2025-12-13 19:00 - 20:30
Στην εκπομπή «Αφυπνιστικές Σελίδες»* του Wake Up Radio, το Σάββατο 13/12/2025, στις 19:00, ανοίγουμε μαζί το βιβλίο «Path of the Warrior» (Το Μονοπάτι του Πολεμιστή), του Lucas Estrella Schultz, το οποίο αντλεί γνώση από την πνευματική φύση της φιλοσοφίας του Ιάπωνα πολεμιστή και μας αποκαλύπτει πώς αυτές οι αρχές μπορούν να χρησιμοποιηθούν ως οδηγός στη δική μας ζωή. Αν νιώθεις το κάλεσμα… μπες στη ροή! Άκουσε την εκπομπή ΖΩΝΤΑΝΑ το Σάββατο 13/12/2025, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια – παρουσίαση: Ελευθερία Ρούσσου * Η ραδιοφωνική εκπομπή «Αφυπνιστικές Σελίδες» είναι ένα μονοπάτι, που συνομιλεί με βιβλία-φλόγες, από διάφορες πνευματικές παραδόσεις. Κάθε βιβλίο, με κάθε φράση του, αφήνει ίχνη στο μονοπάτι κι εμείς απλώς τ’ ακολουθούμε με εμπιστοσύνη. «Δεν διαβάζουμε για να μάθουμε – διαβάζουμε για να θυμηθούμε.» Σε κάθε εκπομπή, θ’ ανοίγουμε μαζί ένα βιβλίο – όχι για ανάλυση – αλλά για ενθύμηση. Ενθύμηση της ψυχής, της ουσίας και του άρρητου που μας συνδέει. Η εκπομπή απευθύνεται σε όσους νιώθουν την εσωτερική ανάγκη να θυμηθούν το αληθινό που ήδη είναι μέσα τους.

Όταν η Κάμπια γίνεται Πεταλούδα: Η Τέχνη της Προσωπικής και Κοινωνικής Αλλαγής
2025-12-14 11:00 - 13:00
«Η ψυχή αλλάζει, όταν αλλάζει ο νούς»Πλούταρχος Πώς οι μικρές καθημερινές επιλογές και οι σκέψεις μας μπορούν να μας μεταμορφώσουν; Τι μας κρατά στάσιμους και πώς μπορούμε να το υπερβούμε; Πώς η προσωπική αλλαγή αγγίζει την κοινωνία γύρω μας; Τι σημαίνει για εσάς η «τέχνη της προσωπικής και κοινωνικής αλλαγής»; Φίλες και φίλοι του Φιλοσοφικού Καφενείου Καρδίτσας σας προσκαλούμε σε μια συζήτηση, για να μοιραστούμε εμπειρίες, να θέσουμε ερωτήματα και να «ανοίξουμε φτερά» χωρίς φόβο, να εμπνευστούμε και να βρούμε πρακτικούς τρόπους να ζήσουμε πιο γνήσιες μεταμορφώσεις για εμάς και για τον κόσμο γύρω μας. Η συνάντηση θα γίνει την Κυριακή 14 Δεκεμβρίου 2025 και ώρα 11:00 πμ. στο εργαστήρι “Fine Style Productions” (Οδός Μπιζανίου 50, Καρδίτσα). Είσοδος ελεύθερη! Εισήγηση: Ζωή Βαϊοπούλου

Nosso Lar 2
2025-12-14 11:00 - 14:00
Ο Αφυπνιστικός Κινηματογράφος (Wake Up Cinema), της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», επανέρχεται δυναμικά την Κυριακή 14 Δεκεμβρίου 2025, στις 11:00 πμ., με την πρώτη πανελλαδική προβολή της βραζιλιάνικης ταινίας «Nosso Lar 2: Os Mensageiros», σε σενάριο και σκηνοθεσία του Wagner de Assis, στον Κινηματογράφο ΑΘΗΝΑΙΟΝ, Λεωφ. Βασιλίσσης Σοφίας 124, Αθήνα (ΜΕΤΡΟ Αμπελόκηποι). Η ταινία κυκλοφόρησε το 2024, και το σενάριο βασίστηκε στο μυθιστόρημα “The Messengers” του μεγαλύτερου Βραζιλιάνου διάμεσου, μυστικιστή και φιλάνθρωπου Francisco Cândido Xavier (Chico Xavier), ενώ αποτελεί συνέχεια της ταινίας «Nosso Lar» (Astral City), την οποία έχει προβάλει στο παρελθόν, το Wake Up Cinema, εις διπλούν. Η ταινία αφηγείται την ιστορία μιας ομάδας φωτεινών πνευμάτων-εργατών, γνωστών ως «Οι Αγγελιοφόροι» με επικεφαλής τον Ανισέτο (Έντσον Σελουάρι), οι οποίοι έρχονται στη Γη σε μια αποστολή διάσωσης ανθρώπων που είναι έτοιμοι να αποτύχουν στη ζωή τους. Αφιερώνονται στη φροντίδα τριών προστατευόμενων, των οποίων οι ιστορίες είναι αλληλένδετες: του Οτάβιο (Φελίπε ντε Καρόλις), ενός νεαρού μέντιουμ που δεν εκπλήρωσε το σχέδιο στην αποστολή του, του Ισιδόρου (Μουχαμέντ Χαρφούς), αρχηγού ενός πνευματιστικού κέντρου, και του επιχειρηματία Φερνάντο (Ραφαέλ Σιγκ). Πρωταγωνιστής είναι ο ηθοποιός Renato Prieto στον ρόλο του κύριου ήρωα, André Luiz. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή, Ιδρυτή της Κίνησης «ΦΩΣ ΣΕ ΔΡΑΣΗ» και Συγγραφέα, και θα γίνει συζήτηση με τους θεατές. Μην τη χάσετε, σας περιμένουμε όλους! Προτείνεται προσέλευση μισή ώρα νωρίτερα για την εξασφάλιση θέσης!Γενική είσοδος: 7,00€ Δείτε εδώ το trailer της ταινίας:

Φόβος: Φίλος ή Εχθρός;
2025-12-14 12:00 - 14:00 | Κόρινθος, Πυλαρινού 111
Το Φιλοσοφικό Καφενείο Κορίνθου μας προσκαλεί την Κυριακή 14/12/2025, στις 12:00 μμ. στο Bistrot Cafe (Πυλαρινού 111 – Κόρινθος), με θέμα συζήτησης: «Φόβος: Φίλος ή Εχθρός;». Μπορούμε άραγε να δούμε τον φόβο σαν ένα φίλο; Μπορούμε να πούμε ξεκάθαρα ότι ο φόβος είναι εχθρός; Μήπως ο φόβος είναι και τα δυο, μεταμφιεσμένος κάθε φορά, άλλοτε με το κουστούμι του φίλου και άλλοτε με το κουστούμι του εχθρού; Αν είναι έτσι, ποιος είναι αυτος που επιλέγει το κουστούμι του; Μήπως ο φόβος δεν είναι τίποτα από τα δύο, αλλά μια διαδικασία προειδοποίησης για να μπει σε λειτουργία ο συναγερμός του σώματος; Αν είναι έτσι, τι συμβαίνει στο σώμα αν ο συναγερμός αυτός δεν έχει ρυθμιστεί και είναι σε μόνιμη λειτουργία; Σας περιμένουμε να μοιραστούμε τους προβληματισμούς μας, τις σκέψεις και τις επιγνώσεις μας – Είσοδος ελεύθερη! Εισηγητές: Λένα Αθανασούλη και Χρήστος Παπαδάς

8 Xρόνια ΔΡΟΜΙΚΟ ΦΩΣ: Περπατώντας προς το Φως (Χειμερινό Ηλιοστάσιο 2025)
2025-12-20 10:00 - 15:00
Στον Υμηττό, εκεί όπου ο άνεμος ψιθυρίζει μυστικά στα δένδρα μαζευόμαστε ξανά παρέα, φλόγα, βήματα στα μονοπάτια.Το χειμερινό ηλιοστάσιο απλώνει τη στιγμή του, τη μικρότερη ημέρα, τη μεγαλύτερη υπόσχεση φωτός.Περπατάμε μαζί στη σιωπή και ο καθένας κουβαλάει ένα μικρό κομμάτι ήλιου, ένα σπινθήρα που περίμενε όλο το φθινόπωρο για να ξυπνήσει στην αρχή του χειμώνα.Η ομάδα μας γίνεται κύκλος και μέσα του εορτάζουμε τη διαδρομή, όχι μόνο του χρόνου αλλά και της κοινής μας πορείας στη φύση. Σε δάση, θάλασσες, λίμνες, φαράγγια, βουνά… Στον αγαπημένο μας Υμηττό, στο κατώφλι της πιο σκοτεινής νύχτας, εμείς συναντάμε το ΔΡΟΜΙΚΟ ΦΩΣ που γίνεται 8 ετών! Στα πατήματά μας βρίσκουμε το ρυθμό. Στην κοινή σιωπή, βρίσκουμε το νόημα. Και όταν ο ήλιος ανατείλει, ξέρουμε πως μέσα από τα μονοπάτια, μέσα από τη γιορτή, μέσα από την ομάδα έχουμε γίνει κι εμείς πιο φωτεινοί. Καλή επιστροφή στο φως, καλά γενέθλια στην ομάδα, καλή αρχή του χειμώνα. Σας περιμένουμε με χαρά! Πότε: Σάββατο 20 Δεκεμβρίου 2025Πού: Υμηττός, Πυροφυλάκιο, είσοδος προς Μονή ΚαισαριανήςΠώς: Με δικά μας μεταφορικά μέσαΏρα Συνάντησης: 10.00 π,μ.Ώρα Τερματισμού: 15.00 μ.μ.Διάρκεια Πεζοπορίας: 2 ώρες περίπου μαζί με τις στάσεις και τις δραστηριότητες.Βαθμός Δυσκολίας: Α’ – κατάλληλη για όσους/ες διαθέτουν καλή φυσική κατάσταση.Εξοπλισμός: Πεζοπορικά Μποτάκια ή αθλητικά παπούτσια (όχι πάνινα)

Σακίδιο πλάτης

Μπουφάν

Φούτερ

Αδιάβροχο – αντιανεμικό

Νερό Κόστος Συμμετοχής: 10,00€Στο παραπάνω κόστος περιλαμβάνεται: Σχεδιασμός, οργάνωση και υλοποίηση της δράσης

Βιωματική ανάλυση και αποσυμβολισμός του Χειμερινού Ηλιοστασίου

Ασκήσεις συνειδητής αναπνοής για υγεία και ευεξία

Έμπειρος συνοδός πεζοπορίας

Και φυσικά, θα υπάρχει για όλους γλυκό κέρασμα, σύμβολο της γλύκας που φέρνει η παρέα και η νέα χρονιά για την ομάδα μας! Για κρατήσεις θέσεων στείλτε email έως και 18/12/2025 στο: dromikofos@gmail.com Σημειώνουμε πως:– Ο καθένας συμμετέχει με ατομική του ευθύνη.– Σε περίπτωση κακοκαιρίας, η εκδρομή θα αναβληθεί

Μια Χριστουγεννιάτικη Ιστορία
2025-12-20 19:00 - 20:30
«ΕΣΩΤΕΡΙΚΗ ΟΡΑΣΗ»: Ενδοσκοπικές καταδύσεις και… Υπερβατικές πτήσεις… Η μηνιαία εκπομπή «ΕΣΩΤΕΡΙΚΗ ΟΡΑΣΗ», του Wake Up Radio, του Αφυπνιστικού Ραδιόφωνου της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», με την Ματίνα Φουρτούνη, θα «παίξει» το Σάββατο 20 Δεκεμβρίου 2025, στις 19:00, την «Χριστουγεννιάτικη Ιστορία» του Καρόλου Ντίκενς, με επένδυση ήχων και μουσικής, ενώ τον ρόλο του Σκρουτζ θα υποδυθεί ο Σωτήρης Θεοχαρόπουλος, μέλος της Θεατρικής Ομάδας του Wake Up Theater. Μετά το τέλος της ιστορίας θα γίνει ανάλυση των εσωτερικών νοημάτων του έργου! Η πασίγνωστη «Χριστουγεννιάτικη Ιστορία» του Καρόλου Ντίκενς λειτουργεί σαν αλληγορία και φέρνει ένα μήνυμα ελπίδας και αλλαγής στον κόσμο: ο άνθρωπος κοιμάται μέσα στην άρνηση και τον εγωισμό, σαν τον τσιγκούνη Εμπενίζερ Σκρουτζ, και ξυπνά όταν αποκτά Επίγνωση και αντικρίζει την Αλήθεια της ζωής του. Το Πνεύμα των Χριστουγέννων του παρελθόντος, του παρόντος και του μέλλοντος έρχεται για να τον βοηθήσει να επιτύχει την ηθική μεταμόρφωση και Αφύπνιση. Άκουσε την εκπομπή ΖΩΝΤΑΝΑ το Σάββατο 20 Δεκεμβρίου 2025, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια: Ματίνα ΦουρτούνηΠαρουσίαση: Ματίνα Φουρτούνη & Σωτήρης Θεοχαρόπουλος
